CELEX: 62020TN0678
Language: sl
Date: 2020-11-12 00:00:00
Title: Zadeva T-678/20: Tožba, vložena 12. novembra 2020 – Solar Electric in drugi/Komisija

8.2.2021   
            
            
               SL
            
            
               Uradni list Evropske unije
            
            
               C 44/49
            
         
      Tožba, vložena 12. novembra 2020 – Solar Electric in drugi/Komisija
      (Zadeva T-678/20)
      (2021/C 44/72)
      Jezik postopka: francoščina
      
         Stranke
      
      
         Tožeče stranke: Solar Electric Holding (Le Lamentin, Francija), Solar Electric Guyane (Le Lamentin), Solar Electric Martinique (Le Lamentin), Société de production d’énergies renouvelables (Le Lamentin) (zastopnik: S. Manna, odvetnik)
      
         Tožena stranka: Evropska komisija
      
         Predlog
      
      Tožeče stranke Splošnemu sodišču predlagajo, naj:
      
                  —
               
               
                  Sklep Komisije SA.40349 (2020/MI3) B2/AD/MKL/D*2020/101866 z dne 3. septembra 2020, s katero je bila zavrnjena njihova pritožba z dne 20. junija 2020 glede državnih pomoči, ki jih je Francija v skladu z odloki o tarifah z dne 10. julija 2006, z dne 12. januarja in z dne 31. avgusta 2010 izplačala proizvajalcem fotonapetostnih izdelkov, razglasi za ničen, ker:
                  
                              —
                           
                           
                              imajo tožeče stranke v skladu s členom 24(2) Uredbe EU 2015/1589 pravico pri Komisiji vložiti pritožbo v zvezi s prijavo nezakonitih pomoči;
                           
                        
                              —
                           
                           
                              mora Komisija v skladu s členom 12(1) Uredbe EU 2015/1589 nemudoma začeti predhodni postopek preiskave za vsako pritožbo, ki se nanaša na nezakonite pomoči;
                           
                        
                              —
                           
                           
                              mora Komisija izvrševati določbe PDEU na področju državnih pomoči in ne sme opustiti dejanj.
                           
                        
            
         Tožbeni razlogi in bistvene trditve
      
      Tožeče stranke v utemeljitev tožbe navajajo tri tožbene razloge.
      
                  1.
               
               
                  Prvi razlog: v izpodbijanem sklepu naj bi prišlo do napake, ker je v njem ugotovljeno, da pritožba, ki so jo vložile tožeče stranke, ne spada na področje uporabe člena 24(2) Uredbe Sveta (EU) 2015/1589 z dne 13. julija 2015 o določitvi podrobnih pravil za uporabo člena 108 Pogodbe o delovanju Evropske unije (UL 2015, L 248, str. 9). Tožeče stranke trdijo drugače.
               
            
                  2.
               
               
                  Drugi razlog: napačna uporaba prava, ki naj bi Komisija storila pri razlagi področja uporabe člena 12(1) Uredbe 2015/1589. Tožeče stranke menijo, da njihov status zainteresirane stranke zadostuje za nastanek obveznosti Komisije, da začne predhodni postopek preiskave, in sicer v skladu z navedeno določbo nemudoma in za vse pritožbe, ki se nanašajo na nezakonite pomoči.
               
            
                  3.
               
               
                  Tretji razlog: neizpolnitev obveznosti Komisije iz členov 107, 108 in 109 PDEU ter zgoraj navedene Uredbe 2015/1589. Tožeče stranke menijo, da mora Komisija izvrševati določbe PDEU na področju državnih pomoči in ne sme opustiti dejanj pri preučitvi pritožbe v zvezi s prijavo nezakonitih pomoči.